Document ID: 32007R0609

ΚΑΝΟΝΙΣΜΌΣ (ΕΚ) αριθ. 609/2007 ΤΗΣ ΕΠΙΤΡΟΠΉΣ
της 1ης Ιουνίου 2007
για την προσαρμογή ορισμένων αλιευτικών ποσοστώσεων για το 2007 σύμφωνα με τον κανονισμό (ΕΚ) αριθ. 847/96 του Συμβουλίου περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 23 παράγραφος 4,
τον κανονισμό (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (2), και ιδίως το άρθρο 4 παράγραφος 2 και το άρθρο 5 παράγραφοι 1 και 2,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2270/2004 του Συμβουλίου, της 22ας Δεκεμβρίου 2004, σχετικά με τον καθορισμό για το 2005 και το 2006 των αλιευτικών δυνατοτήτων για τα κοινοτικά αλιευτικά σκάφη και για ορισμένα αποθέματα ιχθύων βαθέων υδάτων (3), ο κανονισμός (ΕΚ) αριθ. 52/2006 του Συμβουλίου, της 22ας Δεκεμβρίου 2005, με τον οποίο καθορίζονται, για το 2006, για ορισμένα αποθέματα ιχθύων και ομάδες αποθεμάτων ιχθύων, οι αλιευτικές δυνατότητες και οι συναφείς όροι στη Βαλτική Θάλασσα (4), και ο κανονισμός (ΕΚ) αριθ. 51/2006 του Συμβουλίου, της 22ας Δεκεμβρίου 2005, περί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συ ναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (5), καθορίζουν τα αποθέματα που μπορούν να υπόκεινται στα μέτρα που προβλέπονται βάσει του κανονισμού (ΕΚ) αριθ. 847/96.
(2)
Οι κανονισμοί του Συμβουλίου (ΕΚ) αριθ. 2015/2006, της 19ης Δεκεμβρίου 2006, σχετικά με τον καθορισμό για το 2007 και το 2008 των αλιευτικών δυνατοτήτων για τα κοινοτικά αλιευτικά σκάφη και για ορισμένα αποθέματα ιχθύων βαθέων υδάτων (6), (ΕΚ) αριθ. 1941/2006, της 11ης Δεκεμβρίου 2006, περί καθορισμού, για το 2007, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στη Βαλτική Θάλασσα (7), και (ΕΚ) αριθ. 41/2007, της 21ης Δεκεμβρίου 2006, περί καθορισμού, για το 2007, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (8), καθορίζουν ποσοστώσεις για ορισμένα αποθέματα για το 2007.
(3)
Ο κανονισμός (ΕΚ) αριθ. 147/2007 της Επιτροπής, της 15ης Φεβρουαρίου 2007, για την προσαρμογή ορισμένων αλιευτικών ποσοστώσεων από το 2007 έως το 2012, σύμφωνα με το άρθρο 23 παράγραφος 4 του κανονισμού (ΕΚ) αριθ. 2371/2002 του Συμβουλίου για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (9), μειώνει ορισμένες αλιευτικές ποσοστώσεις για το Ηνωμένο Βασίλειο και την Ιρλανδία για τα έτη μεταξύ 2007-2012.
(4)
Ορισμένα κράτη μέλη ζήτησαν, σύμφωνα με τον κανονισμό (ΕΚ) αριθ. 847/96, τη μεταφορά μέρους των ποσοστώσεών τους για το 2006 στο επόμενο έτος. Εντός των ορίων που αναφέρονται στον εν λόγω κανονισμό, οι ποσότητες που κρατήθηκαν, θα πρέπει να προστεθούν στις ποσοστώσεις για το 2007.
(5)
Βάσει του άρθρου 5 παράγραφος 1 του κανονισμού (ΕΚ) αριθ. 847/96, οι μειώσεις των εθνικών ποσοστώσεων για το 2006 θα πρέπει να πραγματοποιηθούν σε επίπεδο ισοδύναμο προς την καθ’ υπέρβαση αλιευθείσα ποσότητα. Βάσει του άρθρου 5 παράγραφος 2 του κανονισμού (ΕΚ) αριθ. 847/96, οι σταθμισμένες μειώσεις των εθνικών ποσοστώσεων για το 2007 πρέπει να γίνουν στην περίπτωση υπεραλίευσης επιτρεπόμενων εκφορτώσεων το 2006 για ορισμένα αποθέματα που αναφέρονται στον κανονισμό (ΕΚ) αριθ. 51/2006 και στον κανονισμό (ΕΚ) αριθ. 52/2006. Οι μειώσεις αυτές θα εφαρμοστούν λαμβάνοντας υπόψη τις ειδικές διατάξεις που διέπουν τα αποθέματα που εμπίπτουν στο πεδίο εφαρμογής των περιφερειακών οργανώσεων αλιείας.
(6)
Ορισμένα κράτη μέλη ζήτησαν, σύμφωνα με τον κανονισμό (ΕΚ) αριθ. 847/96, την άδεια να εκφορτώσουν πρόσθετες ποσότητες ιχθύων ορισμένων αποθεμάτων το έτος 2006. Ωστόσο, οι ποσότητες που υπερβαίνουν τις επιτρεπόμενες εκφορτώσεις θα πρέπει να αφαιρεθούν από τις ποσοστώσεις τους για το 2007.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με την επιφύλαξη του κανονισμού (ΕΚ) αριθ. 147/2007, οι ποσοστώσεις που ορίστηκαν στον κανονισμό (ΕΚ) αριθ. 2015/2006, στον κανονισμό (ΕΚ) αριθ. 1941/2006 και στον κανονισμό (ΕΚ) αριθ. 41/2007 αυξάνονται, όπως εμφαίνεται στο παράρτημα I ή μειώνονται όπως εμφαίνεται στο παράρτημα II.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1η Ιουνίου 2007.

Labels: 18
6